སྔོན་གླེང་།
བླ་མ་དང་མགོན་པོ་རྗེ་བཙུན་འཇམ་དཔལ་དབྱངས་ལ་ཕྱག་འཚལ་ཞིང་སྐྱབས་སུ་མཆིའོ།།
འགྲོ་བའི་བླ་མ་སྟོན་པ་བཅོམ་ལྡན་འདས།།
དབུ་མའི་སྲོལ་འབྱེད་ཀླུ་སྒྲུབ་ཡབ་སྲས་མཆོག།
སངས་རྒྱས་བསྐྱངས་དང་ལེགས་ལྡན་ཟླ་གྲགས་སོགས།།
སྤྱི་བོའི་རྒྱན་དུ་བདག་གིས་གུས་པས་མཆོད།།
གངས་ལྗོངས་འགྲོ་བའི་བླ་མ་སྤྱན་རས་གཟིགས།།
ཐུགས་རྗེས་རྣམ་རོལ་རིམ་པར་བྱོན་རྣམས་དང༌།།
ལྷག་པར་བསྟན་འཛིན་རྒྱ་མཚོ་མཆོག་ཉིད་ཀྱིས།།
མགོན་མེད་ཉམ་ཐག་གངས་ལྗོངས་འགྲོ་རྣམས་སྐྱོངས།།
ཆོས་ཚུལ་ལེགས་པར་འདོམས་ལ་ཟླ་བྲལ་བ།།
བཀའ་དྲིན་གཞལ་མེད་བཤེས་གཉེན་མཆོག་རྣམས་དང༌།།
གངས་ལྗོངས་མཁས་གྲུབ་རིམ་པར་བྱོན་རྣམས་ལ།།
རྟག་ཏུ་གུས་པའི་ཡིད་ཀྱིས་ཕྱག་བགྱིའོ།།
དེ་ལྟར་ཡུལ་ཁྱད་པར་ཅན་ལ་བསྟོད་ཕྱག་སྔོན་དུ་བཏང་སྟེ། འདིར་བརྗོད་པར་བྱ་བ་ནི་
འཕགས་ཡུལ་གྱི་སློབ་དཔོན་ཆེན་པོ་དཔལ་ལྡན་ཟླ་བ་གྲགས་པས་མཛད་པའི་བསྟན་བཅོས་
དབུ་མ་ལ་འཇུག་པ་རང་འགྲེལ་དང་བཅས་པ་དང༌། འཇམ་མགོན་བླ་མ་ཙོང་ཁ་པ་ཆེན་པོས་
མཛད་པའི་དབུ་མ་ལ་འཇུག་པའི་རྒྱ་ཆེར་བཤད་པ་དགོངས་པ་རབ་ཏུ་གསལ་བ་གཉིས། དེང་
དུས་ཀྱི་སློབ་གཉེར་བ་རྣམས་ཀྱིས་སློབ་གཉེར་གནང་སྟངས་ཀྱི་འགྲོས་དང་བསྟུན་སྟེ། རྩ་
འགྲེལ་ལྷན་དུ་སྦྱར་ཏེ་གཟིགས་བདེར་བསྒྲིགས་པ་འདིའི་སྔོན་དུ་ངེས་པར་གླེང་དགོས་པ་འགའ་
ཞིག་ཡོད་པ་རྣམས་འགོད་རྒྱུ་ཡིན།

x
དབུ་མ་དགོངས་པ་རབ་གསལ།
དེ་ཡང་དང་པོ་རྒྱ་གར་འཕགས་པའི་ཡུལ་དུ་དབུ་མའི་བཤད་རྒྱུན་བྱུང་ཚུལ། གཉིས་པ་
བོད་གངས་ཅན་གྱི་ལྗོངས་སུ་དབུ་མའི་བཤད་རྒྱུན་བྱུང་ཚུལ། གསུམ་པ་དེབ་འདིའི་མ་ཕྱི་
སོགས་ཀྱི་སྐོར་དང་། བཞི་པ་རྩ་འགྲེལ་སྦྱར་ཚུལ་བཅས་ཡིན།
༡
རྒྱ་གར་འཕགས་པའི་ཡུལ་དུ་དབུ་མའི་བཤད་རྒྱུན་བྱུང་ཚུལ།
རྒྱ་གར་འཕགས་པའི་ཡུལ་དུ་དབུ་མའི་བཤད་རྒྱུན་བྱུང་རིམ་སྔ་ཕྱི་གཉིས་ཡོད་པ་ལས།
སྔ་མ་ནི། བདག་ཅག་གི་སྟོན་པ་བཅོམ་ལྡན་འདས་ཉིད་ཀྱིས་གནས་བྱ་རྒོད་ཕུང་པོའི་རིར་
བརྗོད་བྱ་བདག་མེད་པ་ཉིད་ལས་བརྩམས་ནས་ཤེར་ཕྱིན་གྱི་མདོ་སྡེ་རིན་པོ་ཆེ་གསུངས་པར་
མཛད་པ་དང༌། གནས་གཞན་དང་གཞན་དག་ཏུ་ཏིང་ངེ་འཛིན་རྒྱལ་པོའི་མདོ་ལ་སོགས་པ་
མདོ་སྡེ་དུ་མ་ཞིག་གདུལ་བྱའི་ཁམས་དང་མོས་པ་ལ་གཟིགས་ནས་གསུངས་པར་མཛད་པ་
ནས་བཟུང་དབུ་མའི་བཤད་རྒྱུན་རིམ་གྱིས་དར་ཁྱབ་ཏུ་བྱུང་བར་མངོན་ནོ།།
འོན་ཀྱང་སྟོན་པ་བཅོམ་ལྡན་འདས་སྐུ་མྱ་ངན་ལས་འདའ་ཚུལ་བསྟན་པའི་རྗེས་སུ་ཐེག་པ་
ཆེན་པོའི་མདོ་སྟེ་རྣམས་ལྷ་དང་ཀླུ་སོགསཀྱིས་རང་རང་གི་གནས་སུ་གདན་དྲངས་པ་ལ་བརྟེན་
ནས་མི་ཡུལ་དུ་རེ་ཞིག་ཤེར་ཕྱིན་གྱི་མདོ་སོགས་ཐེག་ཆེན་གྱི་མདོ་སྡེ་དང༌། དེ་དག་ལ་འཆད་
ཉན་སོགས་མི་སྣང་བར་གྱུར་པ་མ་ཟད། སྐབས་དེར་ཉན་ཐོས་ཀྱི་དགེ་འདུན་དང༌། ཐེག་དམན་
གྱི་སྡེ་སྣོད་ཀྱི་འཆད་ཉན་གྱི་ལམ་སྲོལ་སོགས་དར་ཁྱབ་ཆེན་པོར་བྱུང་བ་ལ་བརྟེན་ནས་དབུ་
མའི་བཤད་རྒྱུན་སོགས་ཐེག་ཆེན་གྱི་ལམ་སྲོལ་དེ་ཉིད་འཕགས་ཡུལ་དུ་རེ་ཞིག་ཉམས་ཆགས་
སུ་གྱུར་པ་ཡོངས་སུ་གྲགས་སོ།།
བཤད་རྒྱུན་གཉིས་པ་བྱུང་ཚུལ་ནི། སྟོན་པ་བཅོམ་ལྡན་འདས་་སྐུ་མྱ་ངན་ལས་འདའ་ཚུལ་
བསྟན་ནས་ལོ་བཞི་བརྒྱ་འདས་པའི་འོག་རོལ་ཏུ་སྟོན་པས་འཕགས་པ་ལང་ཀར་གཤེགས་པ་
སོགས་ལས་ཇི་ལྟར་ལུང་བསྟན་པ་བཞིན་དཔལ་མགོན་འཕགས་པ་ཀླུ་སྒྲུབ་རྒྱ་གར་ལྷོ་ཕྱོགས་
བིདརྦ་ཞེས་བྱའི་ཡུལ་དུ་བྱོན། སློབ་དཔོན་སྒྲ་གཅན་འཛིན་བཟང་པོ་ལས་སྡེ་སྣོད་དུ་མ་ཞིག་
གསན་ནས་རིགས་སྔགས་ཀྱང་དུ་མ་ཞིག་སྒྲུབ་པར་མཛད་པའི་མཐར་ཀླུ་ཡུལ་དུ་བྱོན་ནས་ཤེར་

སྔོན་གླེང་།
xi
ཕྱིན་འབུམ་པ་གདན་དྲངས། དེའི་དགོངས་པ་འགྲེལ་པ་ལ་དབུ་མའི་བསྟན་བཅོས་རིགས་
ཚོགས་དྲུག་སོགས་མཛད་ནས་དབུ་མའི་ཤིང་རྟའི་སྲོལ་ལེགས་པར་ཕྱེ་བ་ནས་བཟུང་དབུ་མའི་
བཤད་རྒྱུན་དེ་ཉིད་སླར་ཡང་རྒྱ་གར་འཕགས་པའི་ཡུལ་དུ་དར་བར་གསལ་ལོ།།
དེ་ནས་ཁོང་གི་ཐུགས་སྲས་སློབ་དཔོན་འཕགས་པ་ལྷས་བདག་ཉིད་ཆེན་པོ་སློབ་དཔོན་ཀླུ་
སྒྲུབ་ཀྱི་ཞལ་སྔ་ནས་ངེས་དོན་དབུ་མའི་ལམ་བཟང་དེ་ཉིད་གསན་བཞེས་མཛད། ཀླུ་སྒྲུབ་ཀྱི་
མན་ངག་ཇི་ལྟ་བ་བཞིན་དུ་འགྲེལ་པ་ལ་དབུ་མ་བཞི་བརྒྱ་པ་སོགས་བརྩམས་ཏེ་དབུ་མའི་
འཆད་ཉན་དང་སྒྲུབ་པའི་རྒྱུན་ཀླུ་སྒྲུབ་དང་གཉིས་སུ་མེད་པ་ལྟ་བུར་སྤེལ་བར་མཛད། དེ་ཡང་
རང་རྒྱུད་དང་ཐལ་འགྱུར་འཐད་དང་མི་འཐད་སོགས་ཀྱི་གསལ་ཁ་མ་མཛད་པར་བརྟེན་དབུ་མའི་
གཞུང་ལུགས་འཛིན་པའི་མཁས་གྲུབ་ཡོངས་ཀྱིས་བླ་སློབ་འདི་གཉིས་ལ་གཞུང་ཕྱི་མོའི་དབུ་མ་
པ་ཞེས་ཁུངས་སུ་མཛད་པ་བྱུང་བ་ནི་མཁས་དབང་རྣམས་ལ་ཡོངས་སུ་གྲགས་པ་ལྟར་རོ།།
སློབ་དཔོན་ཀླུ་་སྒྲུབ་ཀྱི་སློབ་མ་སློབ་དཔོན་ཀླུའི་བྱང་ཆུབ་དང་།’ ཀླུའི་བཤེས་གཉེན་ཡིན་
པར་བཤད།༼ སློབ་དཔོན་ཀླུའི་བཤེས་གཉེན་གྱི་སློབ་མ་སློབ་དཔོན་དགེ་འདུན་སྲུང་བ་ཡིན་ལ།
དགེ་འདུན་སྲུང་བའི་དངོས་སློབ་སློབ་དཔོན་སངས་རྒྱས་བསྐྱངས་དང་སློབ་དཔོན་ལེགས་ལྡན་
འབྱེད་ཡིན་པ་གསལ་བར་གསུངས་སོ།།
དེ་ལྟར་སློབ་དཔོན་སངས་བསྐྱངས་ཀྱིས་སློབ་དཔོན་དགེ་འདུན་སྲུང་བ་ལས་ཀླུ་སྒྲུབ་ཀྱི་
གཞུང་དང་མན་ངག་ཐམས་ཅད་གསན་བཞེས་མཛད་དེ།ྋ རྩ་བ་ཤེས་རབ་ཀྱི་དགོངས་པ་ཕྱིན་
ཅི་མ་ལོག་པར་འགྲེལ་པ་ལ་བུད་དྷ་པལིཏཱ་ཞེས་བྱ་བའི་འགྲེལ་པ་མཛད་དེ་དབུ་མ་ཐལ་འགྱུར་
པ་ཞེས་བྱ་བའི་གྲུབ་མཐའི་སྲོལ་བཟང་དེ་ཉིད་འཛུགས་པར་མཛད་དོ།།
2
༣
ཏཱ་ར་ནཱཐའི་རྒྱ་གར་ཆོས་འབྱུང་། ཤོག་གྲངས་ ༨ ཝཱ་ཎ། ༡༩༨༤ །
ཏཱ་ར་ནཐའི་རྒྱ་གར་ཆོས་འབྱུང་། ཤོག་གྲངས་ ༨༅ ཝཱ་ཎ། ༡༠༨༤ །
ཏཱ་ར་ནཱཐའི་རྒྱ་གར་ཆོས་འབྱུང༌། ཤོག་གྲངས་ ༡༠༢ ཝཱ་ཎ། ༡༩༨༤ །
2
ཏཱ་ར་ནཐའི་རྒྱ་གར་ཆོས་འབྱུང་། ཤོག་གྲངས་ ༡༣༠ ཝཱ་ཎ། ༡༠༨༤ །

xii
དབུ་མ་དགོངས་པ་རབ་གསལ།
ཚ:
དེ་བཞིན་དུ་སློབ་དཔོན་ལེགས་ལྡན་འབྱེད་ཀྱི་ཀྱང་སློབ་དཔོན་དགེ་འདུན་སྲུང་བ་ལས་ཐེག་
ཆེན་ཀྱི་མདོ་སྡེ་དང་། ཀླུ་སྒྲུབ་ཀྱི་གཞུང་ལུགས་མན་ངག་དང་བཅས་པ་ཐམས་ཅད་གསན།”
དེ་ཡང་ཏཱ་ར་ནཐའི་རྒྱ་གར་ཆོས་འབྱུང་ལྟར་ན། སློབ་དཔོན་སངས་རྒྱས་བསྐྱངས་སྐུ་འདས་པའི་
འོག་རོལ་ཏུ་༸སློབ་དཔོན་དེ་ཉིད་ཀྱིས་མཛད་པའི་བསྟན་བཅོས་བུད་ངྷ་པལིཏཱ་སོགས་གཟིགས་
ཞིབ་གནང་སྟེ་སློབ་དཔོན་སྔ་མ་སངས་རྒྱས་བསྐྱངས་ཀྱིས་བཞེད་པ་སུན་ཕྱིན་ཏེ་དབུ་མ་རྩ་ཤེའི་
ཚིག་གི་འགྲེལ་པ་ལ་ཤེས་རབ་སྒྲོལ་མ་དང་། དོན་གྱི་འགྲེལ་པ་ལ་རང་རྐང་དུ་བརྩམས་པ་
རྟོག་གེ་འབར་བ་རྩ་འགྲེལ་གཉིས་མཛད་དེ་དབུ་མ་རང་རྒྱུད་པ་ཞེས་བྱ་བའི་སྲོལ་ལེགས་པར་
ཕྱེ་བར་མཛད་དོ།།
སློབ་དཔོན་ལེགས་ལྡན་འབྱེད་ཀྱི་སློབ་མ་སློབ་དཔོན་དཔལ་སྦས་དང་། དེའི་སློབ་མ་སློབ་
དཔོན་ཡེ་ཤེས་སྙིང་པོ་ཡིན་ཞིང་སློབ་དཔོན་འདིས་ཀླུ་སྒྲུབ་དང་ལེགས་ལྡན་འབྱེད་ཀྱི་གཞུང་
ལུགས་མན་ངག་དང་བཅས་པ་ཐམས་ཅད་གཅིག་ནས་གཅིག་ཏུ་བརྒྱུད་པ་རྣམས་སློབ་དཔོན་
དཔལ་སྦས་ལས་གསན་ནས་ཐུགས་སུ་ཆུད་པར་མཛད་དེ། བླ་མ་སྔ་མའི་བསྟན་བཅོས་ཀྱི་
དགོངས་པ་མདོ་སྡེ་སྤྱོད་པའི་དབུ་མ་རང་རྒྱུད་པའི་ལུགས་སུ་འགྲེལ་པ་ལ་བདེན་གཉིས་རྩ་
འགྲེལ་གཉིས་མཛད།
དེ་ནས་སློབ་དཔོན་ཡེ་ཤེས་སྙིང་པོའི་སློབ་མ་སློབ་དཔོན་ཞི་བ་འཚོས་སློབ་དཔོན་ཡེ་ཤེས་
སྙིང་པོ་དང༌། སློབ་དཔོན་དུལ་བའི་སྡེ་ལས་ཀླུ་སྒྲུབ་ནས་བརྒྱུད་པའི་གཞུང་ལུགས་ཐམས་ཅད་
གསན་ཏེ། ཟབ་རྒྱས་གཉིས་ཀ་སྟོན་པའི་དབུ་མ་རྒྱན་རྩ་འགྲེལ་གཉིས་དང༌། ཚད་མའི་དེ་ཁོ་
ན་ཉིད་སོགས་བརྩམས་ཏེ་རྣལ་འབྱོར་སྤྱོད་པའི་དབུ་མ་རང་རྒྱུད་པའི་སྲོལ་ལེགས་པར་ཕྱེ་བར་
མཛད་དོ།།
་
ཏཱ་ར་ནཱཐའི་རྒྱ་གར་ཆོས་འབྱུང་། ཤོག་གྲངས་ ༡༣༡ ཝཱ་ཎ། ༡༠༨༤ །
༦)
ཏཱ་ར་ནཱཐའི་རྒྱ་གར་ཆོས་འབྱུང་། ཤོག་གྲངས་ ༡༣༡ ཝཱ་ཎ། ༡༠༨༤ །

སྔོན་གླེང་།
xiii
དེ་ནས་སློབ་དཔོན་ཞི་བ་འཚོའི་སྐ་ཚེ་སྟོད་ཀྱི་སློབ་མ་སློབ་དཔོན་སེང་གེ་བཟང་པོས་ཀྱང་
སློབ་དཔོན་ཞི་བ་འཚོ་ལས་ཀླུ་སྒྲུབ་ནས་བརྒྱུད་པའི་མན་ངག་གཞུང་ལུགས་དང་བཅས་པ་
ཐམས་ཅད་གསན་ཏེ་ཤེར་ཕྱིན་གྱི་མདོའི་དགོངས་པ་རྣལ་འབྱོར་སྤྱོད་པའི་དབུ་མ་རང་རྒྱུད་པའི་
ལུགས་སུ་འགྲེལ་པ་ལ་འགྲེལ་པ་ཆེ་ཆུང་གཉིས་དང་ཉི་ཁྲི་དག་ལྡན་རྣམས་མཛད། སློབ་དཔོན་
ཞི་བ་ཚོའི་སྐུ་ཚེ་སྨད་ཀྱི་སློབ་མའི་གཙོ་བོ་ཀ་མ་ལ་ཤཱི་ལས་སྒོམ་རིམ་ཐོག་མཐའ་བར་གསུམ་
དང་བདེན་གཉིས་ཀྱི་འགྲེལ་པ་སོགས་མཛད་དོ།།
དེ་ནས་སློབ་དཔོན་ཆེན་པོ་དཔལ་ལྡན་ཟླ་བ་གྲགས་པས་སློབ་དཔོན་ལེགས་ལྡན་གྱི་སློབ་མ་
མང་པོ་དང༌། སློབ་དཔོན་སངས་རྒྱས་བསྐྱངས་ཀྱི་སློབ་མ་ཀ་མ་ལ་བུད་ངྷི་ཞེས་བྱ་བ་རྣམས་
ལས་ཀླུ་སྒྲུབ་ཡབ་སྲས་དང་། སངས་རྒྱས་བསྐྱངས་དང༌། གཞན་ཡང་སློབ་དཔོན་སྔ་མ་
རྣམས་ཀྱིས་མཛད་པའི་གཞུང་ལུགས་མན་ངག་དང་བཅས་པ་གསན་བཞེས་མཛད།” དབུ་མ་
རྩ་ཤེའི་ཚིག་གི་ཆ་གཙོ་བོ་འགྲེལ་པ་ལ་དབུ་མ་ཚིག་གསལ་དང་། དོན་གྱི་ཆ་གཙོ་བོ་འགྲེལ་པ་
ལ་དབུ་མ་ལ་འཇུག་པ་རྩ་འགྲེལ་གཉིས་མཛད། གཞན་ཡང་སྟོང་ཉིད་བདུན་ཅུ་པ་དང༌།
རིགས་པ་དྲུག་ཅུ་པ་གཉིས་ཀྱི་འགྲེལ་པའང་མཛད་པ་དང༌། ཡང་དབུ་མ་ཤེས་རབ་ལ་འཇུག་
པ་དང་། ཕུང་པོ་ལྔའི་རབ་ཏུ་འབྱེད་པ་དང༌། སྐྱབས་འགྲོ་བདུན་ཅུ་པ་སོགས་མཛད་དེ་དབུ་མ་
ཐལ་འགྱུར་བ་ཞེས་བྱ་བའི་ཤིང་རྟའི་སྲོལ་ལེགས་པར་ཕྱེ་བར་མཛད་དོ།།
དེ་ནས་སློབ་དཔོན་ཞི་བ་ལྷས་སློབ་དཔོན་ཟླ་གྲགས་སོགས་ཀྱི་རྗེས་སུ་འབྲངས་ཏེ་དབུ་མ་
ཐལ་འགྱུར་བའི་ཕྱོགས་སུ་བཀྲལ་བ་ལ་བྱང་ཆུབ་སེམས་དཔའི་སྤྱོད་པ་ལ་འཇུག་པ་མཛད།
ཡང་དཔལ་ལྡན་ཟླ་གྲགས་ཀྱི་སློབ་མ་རིག་པའི་ཁྱུ་བྱུག་ཆེ་ཆུང་གཉིས་དང༌། ཁོང་གཉིས་ཀྱི་
རྗེས་འབྲང་མཉམ་མེད་ཇོ་བོ་རྗེ་དཔལ་ལྡན་ཨ་ཏི་ཤས་བདེན་གཉིས་རང་འགྲེལ་དང་བཅས་པ་
མཛད། དེ་ལྟར་འཕགས་ཡུལ་དུ་དབུ་མའི་བཤད་རྒྱུན་བྱུང་ཚུལ་ཡང་དཔལ་ལྡན་ཟླ་བ་གྲགས་
པས་དབུ་མ་ཚིག་གསལ་ལས། སངས་རྒྱས་བསྐྱངས་ཀྱིས་མཛད་པའི་འགྲེལ་པ་མཐོང་ནས་
ཏཱ་ར་ནཱཐའི་རྒྱ་གར་ཆོས་འབྱུང་། ཤོག་གྲངས་ ༡༤༡ ཝཱ་ཎ། ༡༠༨༤ །

xiv
དབུ་མ་དགོངས་པ་རབ་གསལ།
ལེགས་ལྡན་འབྱེད་ཀྱིས་ལེགས་བཤད་གང༌།། གཅིག་ནས་གཅིག་ཏུ་བརྒྱུད་ལས་འོངས་དང་
བདག་གིས་རྣམ་པར་ཕྱེ་ལས་རྙེད་པ་གང༌།།
ཞེས་གསུངས་པ་ལྟར་ན་སློབ་དཔོན་གཅིག་ནས་
གཅིག་ཏུ་བརྒྱུད་པ་ལས་བྱུང་བ་མ་ཟད། ཏཱ་ར་ནཱཐའི་རྒྱ་གར་ཆོས་འབྱུང་ལྟར་ནའང༌། སློབ་
དཔོན་སངས་རྒྱས་བསྐྱངས་སོགས་སློབ་དཔོན་ཕྱི་མ་ཕྱི་མ་རྣམས་སྔ་མ་སྔ་མའི་དངོས་སློབ་
ཡིན་པར་ཡང་མི་གསལ། དེ་བཞིན་དུ་དེང་དུས་རྒྱ་གར་གྱི་མཁས་དབང་རྣམས་ཀྱིས་ཀྱང་
དཔལ་ལྡན་ཟླ་བ་གྲགས་པ་ཕྱི་ལོ་བརྒྱ་ཕྲག་ལྔ་པའི་ནང་དུ་བྱོན་པ་བཞེད་པ་མ་ཟད་ཀླུ་སྒྲུབ་ཀྱི་
དངོས་སློབ་ཏུ་མི་བཞེད་པར་མངོན་ནོ།།
ཡང་དཔལ་ལྡན་ཟླ་བ་གྲགས་པ་ཀླུ་སྒྲུབ་ཀྱི་དངོས་སློབ་ཡིན་པ་འདོད་པ་ཚལ་པ་ཀུན་དགའ་
རྡོ་རྗེའི་དེབ་ཐེར་དམར་པོ་ལས‘ “སློབ་དཔོན་འདི་སློབ་དཔོན་ཀླུ་སྒྲུབ་ཀྱི་དངོས་སློབ་ཡིན་མིན་
བཤད་སྲོལ་སྣ་ཚོགས་འདུག་ཀྱང་། སློབ་དཔོན་རང་ཉིད་ཀྱིས་མཛད་པའི་གསང་བ་འདུས་པའི་
རྩ་རྒྱུད་ཀྱི་འགྲེལ་བའི་ནང་སློབ་དཔོན་ཀླུ་སྒྲུབ་ཀྱི་དངོས་སློབ་ཡིན་པར་གསུངས་པ་མ་ཟད་ཇོ་བོ་
རྗེ་དཔལ་ལྡན་ཨ་ཏི་ཤས་མཛད་པའི་བྱང་ཆུབ་ལམ་སྒྲོན་ལས་ཀྱང་། སློབ་དཔོན་འདི་སློབ་དཔོན་
ཀླུ་སྒྲུབ་ཀྱི་དངོས་སློབ་ཡིན་གསུངས་པས་འཁྲུལ་པ་མེད།” ཅེས་གསུངས་པ་དང་།
རྗེ་ཙོང་ཁ་པ་ཆེན་པོས་ཀྱང་གསང་བ་འདུས་པའི་རྒྱ་ཆེར་བཤད་པ་སྒྲོན་མ་གསལ་བའི་
དཀའ་བའི་གནས་ཀྱི་མཐའ་གཅོད་རིན་ཆེན་མྱུ་གུ་ལས།༈ “དེས་ན་བོད་ཀྱི་མཁས་པ་དག་
དཔལ་ལྡན་ཨ་ཏི་ཤས། ཀླུ་སྒྲུབ་སློབ་མ་ཟླ་གྲགས་སུ་བཤད་པ་ལྟར་འཕགས་པའི་སློབ་མ་ཡིན་
ནོ་གསུངས་པ་ལྟར་ཁས་བླང་ངོ༌།། སྒྲོན་གསལ་ལས་ཀྱང་། སངས་རྒྱས་ཀུན་གྱིས་རིམ་
གཉིས་གནས་ཀྱི་རྒྱས་བཏབ་དེ་ནི་ཀླུ་སྒྲུབ་ལས་རྙེད་པ།། ཁྱབ་བདག་དཔལ་ལྡན་རྡོ་རྗེ་སེམས་
དཔའ་བཏུད་དེ་ཟླ་བ་གྲགས་པས་རིམ་བཞིན་བཤད།། ཅེས་འདུས་པའི་དོན་རྣམས་ཀླུ་སྒྲུབ་
༦ དེབ་ཐེར་དམར་པོ། ཤོག་གྲངས་ ༡༨༣ མི་རིགས་དཔེ་སྐྲུན་ཁང༌། ཕྱི་ལོ་ ༡༩༨༡ །
།
e རྗེ་ཙོང་ཁ་པའི་གསུང་འབུམ། ཅ། ཤོག་གྲངས་ ༣༤ རྒྱབ་གཟིགས།

སྔོན་གླེང་།
XV
ལས་རྙེད་པར་གསུངས་སོ།།” ཞེས་དཔལ་ལྡན་ཟླ་བ་གྲགས་པ་ནི་མགོན་པོ་ཀླུ་སྒྲུབ་ཀྱི་དངོས་
སློབ་ཏུ་བཞེད་པ་ཡང་སྣང་བས་མཁྱེན་ལྡན་རྣམས་ཀྱིས་དཔྱད་པར་འཚལ།
དེས་ན་རྒྱ་གར་འཕགས་པའི་ཡུལ་དུ་དབུ་མའི་འཆད་ཉན་གྱི་རྒྱུན་ནི་སློབ་དཔོན་གཅིག་
ནས་གཅིག་ཏུ་བརྒྱུད་དེ་བྱུང་བའི་རབས་ནི་གོང་གསལ་ལྟར་རོ།།
༢ བོད་གངས་ཅན་གྱི་ལྗོངས་སུ་དབུ་མའི་འཆད་ཉན་དར་ཚུལ།
དེ་ལྟར་རྒྱ་ག